אהד טהרלב

הרב אהד יהושע טהרלב (נולד ב-13 בפברואר 1966, כ"ג בשבט ה'תשכ"ו בירושלים) הוא ראש מדרשת לינדנבאום בירושלים ואחראי על שלוחות המדרשה בכרמיאל ובלוד, חבר הוועד המנהל בארגון רבני בית הלל - הנהגה תורנית קשובה, וחבר הנהלת החברה לחקר המקרא בישראל. נולד וגדל בירושלים לשלמה גודלבסקי, טכנאי הסקות וגרפיקאי וחיה אסתר, אמנית. אחיו הם הרב משה גודלבסקי - מנהל בית ספר, נעמה שני והאמנית עדיה גודלבסקי. למד בקריית חינוך שעלבים בישיבה התיכונית, ישיבת ההסדר ובכולל לימודי רבנות. בצה"ל שירת בחיל השריון. לאחר מכן למד כחמש שנים בבית מורשה בירושלים אצל הרב שג"ר ופרופסור שלום רוזנברג. הוא בעל תואר ראשון במדעי הרוח מהאוניברסיטה הפתוחה ותואר שני היסטוריה מטורו קולג'. למד משחק במגמת תיאטרון שניהל שולי רנד במעלה - בית הספר לטלוויזיה לקולנוע ולאמנויות. פעם בשבוע משתתף בתוכנית "חברותא" בכאן מורשת לצד ידידיה תנעמי, ובעקבותיה הוציא את ספרו "האגדה והלב - ארבעים קריאות באגדות חז"ל". למד משחק בבית ספר מעלה אצל שולי רנד. בתיאטרון האודיו אבות האומה: בשנת 2000 השתתף (לצד בנו איתם טהרלב) בתסכית "יצחק אבינו" מסדרת "שבעה רועים" שכתב מנחם לוי וביים יואל דרורי. בזירה הבין-תחומית: ב-2002 שיחק במופע "מאמרות" שביים אבי אשרף. ערך מורחב – מדרשת לינדנבאום הרב טהרלב ידוע בעידודו ללימוד תורה לנשים. מאז 2003 מכהן כראש מדרשת לינדנבאום המונה כ-330 בנות, מתוכן 140 לומדות במדרשה ו-190 משרתות בצבא. הוא מנהל את המדרשה ומלמד בה תלמוד, מחשבת ישראל וחסידות, ומלווה את בנות המדרשה המשרתות בצבא ("תוכנית הדס"). כמו כן אחראי על שלוחות המדרשה: מדרשת מתת - השלוחה של מדרשת לינדנבאום בכרמיאל, ומדרשת או"ת לוד - השלוחה בלוד. ערך מורחב – יחס הרבנים לשירות נשים בצה"ל#הרב אהד טהרלב טהרלב ידוע גם בעידוד לשירות נשים דתיות בצה"ל. הוא הוביל פיתוח מסלולים מיוחדים לבנות הדתיות בצה"ל. מאמרים וטורים פרי עטו בנושאים אלו מתפרסמים מעת לעת בבמות שונות. למשל, בריאיון עם הרב שלמה אבינר שפורסם באתר "סרוגים" ב-2015 הרב אבינר מתייחס לחיילות הדתיות במינוח "חוטאות", ואף אומר ש"בת המתגייסת לצה"ל תורמת לחורבן המדינה". בריאיון הוא מוסיף וטוען כי גיוס בנות דתיות לצה"ל נובע מטשטוש ההבדל בין אלילות לעבודת ה'. הריאיון גרר תגובות רבות, הבולטת שבהן של הרב אוהד טהרלב, שענה ישירות לריאיון של הרב אבינר במאמר שהתפרסם ב-ynet. מאמרו נושא את הכותרת "בנות המתגייסות לצבא בונות את המדינה". במאמרו הוא מכנה את אמירתו של הרב אבינר לפיה בנות המתגייסות לצה"ל מחריבות את המדינה "אמירה אומללה", וטוען שהתשובה הניצחת לרב אבינר היא התעניינותן של אלפי בנות המגזר הלאומי דתי בשירות בצה"ל. במאמרו כותב הרב טהרלב: דור של נשים אשר למרות הקושי שבדבר אינן נרתעות מהדרך המאתגרת של היותן חלוצות בראש המחנה תוך שהן מגינות ברוחן, בראשן ואף בגופן על ביטחון המדינה ומאפשרות למיטב הרבנים לשבת, ללמוד תורה, להלך בבטחה בביתם וברחובה של עיר ולהוציא את האמירות שלהם לתקשורת בצורה בלתי אחראית. ההיסטוריה תוכיח האם בנות אלו בונות את המדינה או מחריבות אותה, האם הן יוצרות צבא פרוץ יותר או שלם וקדוש יותר, האם עולמן הדתי מתחזק, גדל ומתעצם או שמא הן יוצאות לתרבות רעה — אהד טהרלב, בנות המתגייסות לצבא בונות את המדינה, באתר ynet, 8 בנובמבר 2015 נשוי לאביטל (בתו של ד"ר משה חיים זקס), לשעבר סגנית מנהלת אגף פסיכולוגיה בשפ"י משרד החינוך. לשניים שבעה ילדים והם מתגוררים בטלמון. בי' בניסן ה'תשע"ז, 6 באפריל 2017, נפל בנו אלחי בפיגוע דריסה במהלך פעילות מבצעית בכניסה לעפרה. אלחי היה חייל בגולני, בוגר ישיבת מקור חיים ששירת במסלול הסדר כתלמיד ישיבת תקוע. הרב אהד טהרלב באתר "בית הלל - הנהגה תורנית קשובה" כתבות וראיונות - הרב אוהד טהר-לב, באתר ערוץ 7 אהד טהרלב, מקום לנחמה / תשעה באב, באתר פורום המדרשות התורניות לבנות אהד טהרלב, היכן מסתתר המבוא לתורה... (אורכב 22.01.2020 בארכיון Wayback Machine), באתר "סדר יום" של ישיבת מחניים יותם ברום ורני וייס, ריאיון עם הרב אהד טהרלב באתר "נאמני תורה ועבודה", 24 בפברואר 2009 בין השמשות - תוכנית ראיונות אישית בהגשת דב אלבוים - אורח הרב אוהד טהר-לב, סרטון באתר יוטיוב הרב אהד טהרלב - ראש מדרשת לינדנבאום - יום עיון בנושא שירות משמעותי לנשים, סרטון באתר יוטיוב הרב אהד טהרלב - "והשיב לב אבות על בנים ולב בנים על אבותם" בין תשובת האב לתשובת הבנים, סרטון באתר יוטיוב שיעור מולדת - רב פמיניסט, מתנחל הומניסט: ציונות הניגודים של אהד טהרלב, סרטון באתר יוטיוב אהד טהרלב, ברשת החברתית פייסבוק אהד גודלבסקי וש"י סולברג, עיון בדין זמרה לאחר חורבן בית המקדש, שעלי דעת - כרך ה, תשמ"ז 1987 אהד טהרלב, יראת שמיים - מהי?, בתוך "בשדה" 1, תשנ"ט 1999 הרב אהד טהרלב, אשת חיל: עשרת הדיברות לחיילת הדתית, באתר ynet, 22 ביולי 2012 הרב אהד טהרלב, ‏איפה צריכות לשרת בנות דתיות בצבא?, באתר "סרוגים", 15 בדצמבר 2016 גיא עזרא, ‏"אפשר לחשוב שבנים לא מתקלקלים בצבא", באתר "סרוגים", 7 בפברואר 2017 הרב אהד טהרלב, ‏"שמיניסטית , למה כדאי לך מאד להתגייס לצבא", באתר כיפה, 20 באוגוסט, 2018 nrg חדשות, אביו של אלחי טהרלב: "אין לי כעס כלפי אף אחד", באתר nrg‏, 6 באפריל 2017 גיא עזרא, ‏מצמרר: הפוסט שהרב טהרלב פרסם לפני רצח בנו, באתר "סרוגים", 6 באפריל 2017 הודיה כריש-חזוני, "הלילה הזה כולו מרור": משפחת טהרלב על הפסח הראשון בלי אלחי ז"ל, באתר nrg‏, 16 באפריל 2017 תפילת ה'יזכור' של הרב טהרלב, באתר ערוץ 7, 11 באוקטובר 2017 ערוץ 7, "אתם מלאכים": המודיע שחזר למשפחה לה בישר על מות בנם, באתר ערוץ 7, 10 באוקטובר 2019 חברי הנהלת החברה לחקר המקרא בישראל עמוד המופע באתר "הבמה" תמר רותם, מאולם הישיבה לרחבת הריקודים, באתר הארץ, 1 באוגוסט 2002 תוכנית הדס באתר מדרשת לינדנבאום אתר מדרשת מתת אתר מדרשת או"ת לוד אהד טהרלב, בנות המתגייסות לצבא בונות את המדינה, באתר ynet, 8 בנובמבר 2015